জানা গেছে, চুয়াডাঙ্গার দামুড়হুদা উপজেলার কার্পাসডাঙ্গা ইউনিয়নের কুতুবপুর, মুন্সিপুর, পীরপুরকুল্লা, হুদাপাড়া, জাহাজপোতা, শিবনগর, হরিরামপুর ও বয়রা গ্রামের চাষিরা ব্যাপক হারে ভারতীয় উচ্চ ফলনশীল সুখসাগর বড় জাতের পেঁয়াজ আবাদ করেছেন গত কয়েক বছর ধরে। চাষিরা এ বীজ চোরাই পথে ভারত থেকে ভরা মরসুমে আনতেন বলে জানা গেছে। চাষিদের অভিযোগ ভারতীয়রা চোরাই পথে উচ্চমূল্যে বাংলাদেশের অভ্যন্তরে অত্যন্ত নিম্নমানের ভেজাল বীজ পাঠাতো। এলাকার পেঁয়াজ চাষিরা নিজেদের বুদ্ধি মত্তায় চোরাই পথে ভেজাল আমদানি না করে বীজ উৎপাদন শুরু করেন  এবং আশানুরূপ সাফল্য পান। গত বছরে আশানুরূপ সাফল্যের পর এবছর কুতুবপুর গ্রামের স্কুল শিক শফি উদ্দিন ১২ কাঠা জমিতে সুখসাগর পেঁয়াজের বীজ রোপণ করে তাতে গাছে পুষ্পমঞ্জুরি ভালো হয়েছে। এ বছর তার ১২ কাঠা জমিতে ১২০ কেজি পেঁয়াজ বীজ উৎপাদন হবে বলে তিনি আশাবাদি। যার বর্তমান বাজার মূল্য ৩ হাজার টাকা কেজি দরে ৩ লাখ ৬০ হাজার টাকা। সদাবরী মাধ্যমিক বিদ্যালয়ের সহকারী প্রধান শিক কুতুবপুর গ্রামের মৃত রসুল উদ্দিনের ছেলে শফি উদ্দিন আরো জানান, তিনি ১৫/১৬ বিঘা জমিতে পেঁয়াজ আবাদ করে থাকেন। এ জন্য এ বীজ চোরাই পথে ভারত থেকে আনতে হতো  অনেক বেশি দামে। তারপরও বীজে ভেজাল থাকায় ঠিক মতো চারা গজাতো না। এ তি পোষাতে নিজের জমিতে বীজ উৎপাদন শুরু করি এবং আমার দেখাদেখি অন্য কৃষকরাও বীজ উৎপাদন শুরু করেন। নভেম্বর মাসে এ বীজ রোপণ করতে হয়। কাঠা প্রতি জমিতে ২ মণ করে বাল্ব বীজ লাগে। যার সেচ, সার ও পরিচর্যা খরচ হয় ৪/৫ হাজার টাকা। খরচ বাদ দিয়ে ৩ লাখ টাকার মতো বীজ পাওয়া যায়। বিঘা প্রতি জমিতে ১ কেজি বীজ লাগে। এ বীজ আগামী মরসুমে জমিতে রোপণ করলে বিঘা প্রতি ২শ মণ পেঁয়াজ উৎপাদন হবে। এ বীজের ব্যাপক চাহিদা থাকায় নিজ এলাকা ছাড়িয়ে পার্শ্ববর্তী জেলার পেঁয়াজ চাষিরা কিনে  করে থাকেন। দামুড়হুদা উপজেলায় পেঁয়াজের বীজ উৎপাদন হওয়ায় চাষিদের এখন আর ভারত থেকে বীজ আনতে হয় না। এ বীজের গুণগত মান ভালো থাকায় এ বীজ কিনে কেউ প্রতারিত হন না বলে তিনি জানান। দেশীয় পদ্ধতিতে ভারতীয় জাতের এ বীজ উৎপাদন হওয়ায় পেঁয়াজ চাষিদের আর্থসামাজিক উন্নয়নে গুরুত্বপূর্ণ ভূমিকা পালন করবে বলে এলাকার পেঁয়াজচাষিরা মনে করছেন।